|  |  |
| --- | --- |
| Aviso médicoAviso médico | **Advertencia: A Wikipedia non dá consellos médicos.***Se cre que pode requirir tratamento, por favor, consúltello ao médico.* |

Envase de ibuprofeno xenérico 
En medicina e en farmacia denomínase **antipirético** a calquera fármaco que fai diminuír a febre. 

Adoitan seren medicamentos que tratan a febre dunha forma sintomática, sen actuar sobre a súa causa. Os exemplos máis comúns son o ácido acetilsalicílico, o ibuprofeno, o paracetamol e o metamizol.

Pero tamén son antipiréticos algúns procedementos físicos, como a aplicación de panos mollados con auga fría sobre o corpo do enfermo, ou os baños deste en auga morna.

Sinónimos
---------

Os antipiréticos coñécense tamén polos nomes de **antitérmico**,  **antifebril**, e **febrífugo**.

Etimoloxías
-----------

### Antipirético

O termo *antipirético* está formado polo elemento do grego antigo ἀντι- *anti-*, que significa "contra", e o adxectivo πυρετικός *pyretikós*, que significa "febril", "con febre", derivado de πυρετός *pyretós*, "ardor", "febre", á súa vez tirado de πῡρ πυρός *pỹr pyrós*, "lume", "fogo".

### Antitérmico

Así mesmo, *antitérmico* combina o mesmo primeiro elemento *anti-* co substantivo do grego antigo θέρμη *thermē*, "calor", "ardor" (especialmente "ardor febril"), e o elemento *´-ico*, formador de adxectivos.

### Antifebril

O sinónimo *antifebril* é de orixe latina, compoñéndose co elemento *anti-*, calco de grego, e o termo do latín medieval *febrilis*, "relativo ou pertencente á febre", derivado do latín clásico *febris, is*, "febre".

### Febrífugo

Finalmente, *febrífugo* orixinouse contra 1680 en Francia, baixo a forma francesa *fébrifuge*, literalmente "que escorrenta a febre", "que fai fuxir á febre", termo derivado do latín *febris*, "febre", e *fugare*, "fuxir".

Usos
----

Os medios físicos son, como quedou dito, unha medida antipirética na que non se empregan fármacos. Pero asociados ao paracetamol baixan a febre de forma máis eficiente. As medidas físicas de forma illada só son eficaces durante poucos minutos.

A administración de antipiréticos é un acto habitual na maioría das persoas que teñen febre, sobre todo os nenos. Sábese que a febre é un mecanismo de defensa do corpo, sobre todo para activar o sistema inmunitario para que traballe con máis eficacia. 

O aumento da temperatura corporal até os 38 °C chámase febrícula, e non é unha febre perigosa que deba ser diminuída con medicación. Débese abordar a enfermidade de fondo, pero debido aos hábitos adquiridos pola poboación e pola comunidade médica, prescríbense e adminístranse antipiréticos máis por ansiedade dos pais e non porque realmente sexan indicados.

A decisión de que antipirético utilizar en cada caso debe fundamentarse no seu mecanismo de acción, farmacodinamia, efectividade e efectos secundarios. Como a maioría das veces o obxectivo é diminuír a temperatura e as molestias do enfermo e, no posíbel, non alterar a resposta inflamatoria, excepto nos casos en que esta sexa exaxerada, recoméndase o paracetamol. 

A maioría dos antipiréticos son analxésicos, e poden seenr tamén antiinflamatorios. Os antiinflamatorios non esteroideos, como o ibuprofeno, empréganse nos casos de inflamación e hemorroides.

Notas
-----

1. 1 2 3  antipirético no *Dicionatio da RAG*
2. 1 2 3 4  VV. AA. (2002): *Dicionario galego de termos médicos*. Santiago de Compostela: Real Academia de Medicina e Cirurxía de Galicia / Xunta de Galicia. ISBN 84-4533-371-2.
3. ↑  Beekes, Robert (2009): *Etymological Dictionary of Greek*. Volume 10 do 
*Leiden Indo-European Etymological Dictionary Series* (Editor: Alexander Lubotsky). Leyden/Boston: Brill. ISBN 978-90-0417-418-4.
4. ↑  πυρετός en Henry George Liddell & Robert Scott, *A Greek-English Lexicon*,
5. ↑  pyretic no *Online Etymology Dictionary*.
6. ↑  thermic no *Collins English Dictionary*.
7. ↑  antifebrile no *Online Etymology Dictionary*.
8. ↑  febrifuge no *Online Etymology Dictionary*.
9. ↑  Diminutivo latino de *febris*, "pequena febre".
10. ↑  febrícula no *Dicionario da RAG*.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Antipirético*** |

### Outros artigos

* Analxésico
* Antiinflamatorio

---

|  |  |
| --- | --- |
| Este artigo tan só é un bosquexo |  *Este artigo sobre medicina é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q582687
* BNCF: 13788
* BNE: XX525134
* BNF: 11981385s
* EBID: ID
* GEC: 0268650
* JSTOR: antipyretics
* LCCN: sh85005739
* MAG: 2779252780
* NKC: ph441089
* PSH: 13104

 |

|  |  |
| --- | --- |
| Identificadores | 
* ChEBI: 35493
* MeSH: D058633
* MeSH: D27.505.696.068
* UMLS: C3178748

 |